[{"text_idx": "#000000", "text": "Ju\u0308ri ringtee a\u0308a\u0308res asuv muistne asulakoht sai taastatud"}, {"text_idx": "#000001", "text": "Tallinna-Tartu maantee a\u0308a\u0308res Ju\u0308ri ringristmiku serval asuvat muistset asulakohta teab ku\u0308llap iga Rae valla elanik. Viimasel ajal u\u0308sna o\u0303nnetus olukorras olnud puidust kaevuraketis koos kooguga ning infotahvlid said juuli lo\u0303puks uue ilme ning asulakoht ise juurdepa\u0308a\u0308su purde na\u0308ol. Taastamisto\u0308id teostati Muinsuskaitseameti valvsa pilgu all ning to\u0308o\u0308de teostajaks oli Wood Project OU\u0308."}, {"text_idx": "#000002", "text": "Praeguse liiklusso\u0303lme alal paiknenud muistne Lehmja ku\u0308la oli Vaskjala piirkonna pererikkaim ku\u0308la. 17. sajandi lo\u0303pul suurel na\u0308ljaajal (1695\u20131697) ja\u0308i see tu\u0308hjaks, sest elanikud la\u0308ksid parema elu lootuses linnadesse vo\u0303i asustati u\u0308mber naaberku\u0308ladesse. Nii kadus ku\u0308la mo\u0303neks ajaks kaardilt. Aastatel 1985\u20131989 viidi seal piirkonnas la\u0308bi ulatuslikud arheoloogilised kaevamised. Toonast ekspeditsiooni juhtisid Ain Lavi ja Ardo Niinre."}, {"text_idx": "#000003", "text": "Ardo Niinre meenutab: \u201eAsula oli teada teeneka kodu-uurija Oskar Raudmetsa va\u0308lito\u0308o\u0308de ning ku\u0308la ta\u0308psem paigutus arheoloogiliste eeluuringute tulemusena. Viie aasta jooksul kaevati Ju\u0308ri ja Kose gu\u0308mnaasiumite o\u0303pilastest koosnevate o\u0303pilasmaleva ru\u0308hmade abil va\u0308lja peaaegu kogu ku\u0308la. Ei enne ega ka pa\u0308rast pole nii mahukaid arheoloogilisi uuringuid Eestis la\u0308bi viidud. Toonane Lehmja ku\u0308la, mis ta\u0308nu Tuleveski ma\u0308ele oli ha\u0308sti eksponeeritud vastu lo\u0303unapa\u0308ikest, sai alguse juba kiviajal, mille tunnisma\u0308rgiks on Oskar Raudmetsa poolt leitud kivikirve katkend. Intensiivsem ku\u0308la areng ja\u0308tkus I aastatuhandel eKr ja seda kuni 18. sajandini. Meie silme ees on praegugi paljud rehehoonete vundamendid, suvekojad, maakoda ja muidugi ka kolm raudkividega vooderdatud kaevu, millest u\u0308ks, ko\u0303ige ko\u0303rgemal olev, on ta\u0308naseks taastatud ning ainuke oma originaalses asukohas paiknev.\u201c Va\u0308ljakaevamistel uuriti la\u0308bi 17 000 m2 suurune ku\u0308laala ning koguti u\u0308le 15 000 eseme. Erinevatest ajastutest pa\u0308rinevad leiud annavad aimu meie esivanemate muistsest elupaigast ning ku\u0308laelust."}, {"text_idx": "#000005", "text": "Rae So\u0303numite paberva\u0308ljaanne ilmub iga kuu (v.a juuli) teisel to\u0308o\u0308na\u0308dalal. Kaasto\u0308o\u0308d ja kuulutused palume saata 20. kuupa\u0308evaks koos vajalike kontaktandmetega."}, {"text_idx": "#000007", "text": "Rae So\u0303numite paberva\u0308ljannete numbrid: "}]